Қазақстан Республикасы

Қорғаныс министрінің

2016 жылғы 11 тамыздағы

№ 384 бұйрығымен

бекітілген

**Азаматтарды әскери қызметке даярлау қағидалары**

**§ 2 параграф. Әскери кафедрада оқыту үшін**

**студенттерді іріктеу тәртібі**

68. Әскери кафедрада оқыту үшін іріктеу конкурстық негізде жүргізіледі және ҚР ҚМ бекіткен және БҒД жыл сайын 1 наурызға дейін әскери кафедраға ұсынатын қабылдау жоспарының негізінде жүзеге асырылады.

Конкурсқа қатысуға әскери даярлыққа тартылатын жылы 27 жастан үлкен емес жастағы тек оқытудың күндізгі түрінде оқитын студенттер – Қазақстан Республикасының азаматы жіберіледі.

69. Оқитындарды іріктеу үшін конкурс мынадай төрт кезеңде жүзеге асырылады:

1) бірінші кезең – Әскери-дәрігерлік сараптаманы жүргізу қағидаларына сәйкес медициналық куәландырудан өту;

2) екінші кезең – кәсіби-психологиялық тестілеуді өткізу;

3) үшінші кезең – дене даярлығын тексеру;

4) төртінші кезең – әскери кафедрада оқыту үшін студенттерді іріктеу жөніндегі комиссиясының (бұдан әрі – Іріктеу комиссиясы) отырысы.

Құжаттарды қабылдауды және конкурстың бірінші кезеңінен өткізуді ұйымдастыру әскери кафедраға жүктеледі.

Екінші, үшінші және төртінші кезеңдерді іріктеу комиссиясы өткізеді.

70. Конкурстың әрбір кезеңінен тек бір рет өтуге рұқсат беріледі. Алдыңғы кезеңнен өтпеген оқуға түсуші келесі кезеңге жіберілмейді.

71. Әскери кафедрада оқу үшін конкурсқа қатысуға ниет білдірген студент осы Қағидаларға 9-қосымшаға сәйкес конкурстық іріктеуге қатысу үшін құжаттар тізбесіне сәйкес құжаттарды тапсырады.

72. Өтелмейтін және өтелетін негізде запастағы офицерлерді даярлау бағдарламасы бойынша оқыту үшін құжаттар бірінші және екінші курс студенттерінен (медициналық ЖОО-ларда екінші және үшінші курстан) қабылданады.

73. Осы Қағидаларға 10-қосымшаға сәйкес нысан бойынша студенттердің өтініштері әскери кафедраның іс жүргізу бөлімінде тіркеледі.

Құжаттарды қабылдауды әскери кафедра конкурсты өткізетін жылы
1 ақпаннан бастап жүзеге асырады және 15 мамырда аяқтайды. Құжаттар пакетін қабылдағаннан кейін әскери кафедра студентке осы Қағидаларға
11-қосымшаға сәйкес нысан бойынша құжаттарды қабылдағаны туралы қолхат береді.

74. Жетім балалар және ата-ананың қамқорлығынсыз қалған балалар қосымша осы Қағидаларға 12-қосымшаға сәйкес ата-анасының біреуінің немесе екеуінің де балаға қамқорлығының болмау фактісін растайтын құжаттардың не қамқорлықты (қамқоршылықты) белгілеуді растайтын құжаттардың біреуінің түпнұсқасын және көшірмесін ұсынады.

75. Спорттық разрядын, орындаушылардың республикалық не халықаралық конкурсындағы, соңғы үш жыл ішіндегі жалпы білім беретін пәндер бойынша халықаралық олимпиадада, сондай-ақ жалпы білім беретін пәндер бойынша Президенттік не республикалық олимпиадада жүлделі орындарын растайтын құжаттары болған жағдайда қосымша ұсынылады.

76. Осы Қағидаларға 13-қосымшаға сәйкес нысан бойынша факультетте (институтта) оқитын студенттердің тізімдері ЖОО-лардың деканаттарында жасалады және құжаттарды қабылдау басталғанға дейін әскери кафедраға беріледі.

77. Медициналық куәландырудан өту үшін әскери кафедралар қабылданған құжаттар негізінде студенттерге Әскери-дәрігерлік сараптама жүргізу қағидаларына сәйкес әскери оқу орнына түсетін азаматтың ресімделген медициналық куәландыру картасын береді.

Медициналық куәландыру картасын студенттер медициналық куәландырудан өткеннен кейін іріктеу комиссиясының жұмысы басталғанға дейін 2 аптадан кешіктірмей әскери кафедраға тапсырады.

78. Әскери-дәрігерлік сараптама жүргізу қағидаларына сәйкес студенттер медициналық куәландыру басталғанға дейін медициналық комиссияға медициналық құжаттар тізбесіне сәйкес медициналық құжаттарды және медициналық комиссияға ұсынылатын медициналық зерттеулер нәтижелерін ұсынады.

79. Студенттердің кесте бойынша медициналық куәландырудан ұйымдасқан түрде өтуі конкурс өтетін жылы 1 ақпаннан бастап 31 наурызды қоса алғанда жүзеге асырылады.

Көрсетілген кезеңде медициналық куәландырудан өту кестесін әскери кафедра алдын ала жергілікті әскери басқару органымен келіседі. Кестеде көрсетілген мерзімде медициналық куәландыруға келмеген студенттер оны өздері өтеді.

80. Денсаулық жағдайы бойынша «жарамсыз» деп танылған немесе әскери кафедраға медициналық куәландыру картасын ұсынбаған студенттер конкурстың I кезеңінен өтпеген болып есептеледі.

81. Іріктеу комиссиясының құрамы және жұмыс істеу мерзімдері Қазақстан Республикасы Қорғаныс министрінің бұйрығымен айқындалады. Іріктеу комиссиясының құрамынамыналар енгізіледі:

1) төраға – ҚР ҚМ өкілі;

2) төраға орынбасары – ЖОО әскери кафедрасының бастығы;

комиссия мүшелері:

3) ЖОО оқу (оқу-әдістемелік) бөлімшесінің өкілі
(келісу бойынша);

4) АОСК өкілі немесе әскери кафедра бекітілген әскери бөлімнің (мекеменің) дене дайындығы және спорт үшін жауаптысы, олар болмаған жағдайда ЖОО-ның дене тәрбиесі және спорт кафедрасының өкілі;

5) ЖОО әскери кафедрасының оқытушысы;

6) комиссия хатшысы – ЖОО әскери кафедрасының өкілі.

82. Әскери кафедралар іріктеу комиссиясының құрамы бойынша ұсыныстарды БҒД-ға оқуға қабылдау жылы 20 сәуірден кешіктірмей жолдайды.

83. Студенттерді кәсіби-психологиялық тестілеуді іріктеу комиссиясы ЖОО-ның компьютерлік сыныптарында өткізеді және ол дәйектеу, күйзеліске тұрақтылық, сын тұрғысынан және логикалық ойлау деңгейін тексеруді қамтиды.

Кәсіби-психологиялық тестілеу нәтижелері бойынша ұсынылмаған студенттер конкурстың екінші кезеңінен өтпеген болып есептеледі.

84. Студенттердің дене даярлығын тексеру осы Қағидаларға
14-қосымшаға сәйкес студент жігіттер үшін дене даярлығы бойынша нормативтерді қабылдауды қамтиды.

Үш нормативті тапсыру сомасы бойынша 8 балл жинамаған студенттер (қанағаттанғысыз баға нөл балл ретінде есептеледі) конкурстың үшінші кезеңінен өтпеген болып есептеледі.

85. Кәсіби-психологиялық іріктеуді өткізу және дене даярлығын тексеру нәтижелерінің деректері комиссия мүшелері қол қоятын ведомостарға енгізіледі.

86. ЖОО-ның офис-тіркегіші іріктеу комиссиясына өткен оқыту кезеңі үшін орташа үлгерім балын (GPA) іріктеу комиссиясының жұмысы аяқталғанға дейін үш күннен кешіктірмей береді.

87. Конкурстық іріктеу рейтингтік балды есептеу кестесі бойынша есептелген рейтингілік балл бойынша жүзеге асырылады, оны БҒД іріктеу комиссиясының жұмысы басталғанға дейін жолдайды.

88. Іріктеу комиссиясының отырыстары іріктеу комиссиясының төрағасы бекітетін жұмыс жоспарына сәйкес өткізіледі және осы Қағидаларға
15-қосымшаға сәйкес нысан бойынша «әскери даярлыққа тартылсын», «өтелетін негізде оқыту үшін ұсынылсын», «бас тартылсын» деген шешімдердің түрлерін қабылдаумен ЖОО-ның әскери кафедрасына әскери даярлыққа тарту үшін студенттерді іріктеу жөніндегі конкурстық комиссия отырысының хаттамасы ресімделеді.

Шешім басым дауыспен қабылданады. Дауыстар тең болған жағдайда іріктеу комиссиясы төрағасының дауысы шешуші болып табылады.

89. Өтелмейтін негізде оқыту үшін әскери кафедраға бірінші нөмірден бастап қабылдау жоспары бойынша бөлінген орындардың тиісті санының нөміріне дейінгі рейтингіде тұрған студенттер тартылады.

Сол бойынша іріктеу комиссиясы «әскери даярлыққа тартылсын» деген шешім шығарады.

90. Студенттерді әскери даярлыққа тарту, оларды қару-жарақпен және әскери техникамен, әдебиетпен және «қызмет бабында пайдалану үшін» белгісі бар құжаттармен жұмыс істеуге рұқсат беру хаттама негізінде ЖОО басшысының бұйрығымен мынадай мерзімдерге жүргізіледі:

өтелмейтін негізде оқыту үшін – іріктеу комиссиясының жұмысы аяқталғаннан кейін 3 жұмыс күні ішінде;

өтелетін негізде оқыту үшін – студенттің осы Қағидаларға 16-қосымшаға сәйкес нысан бойынша өтелетін негізде оқуға ниеті туралы өтініш жазғаннан кейін оқу жылы басталғаннан бастап 10 жұмыс күнінің ішінде.

91. Хаттама үш данада жасалады. Атқарылған жұмыс туралы есебі бар бірінші данасы БҒД-ға, екіншісі қарамағында ЖОО тұрған Министрлікке (ведомствоға) жолданады, үшіншісі ЖОО-да қалады.

92. Кәсіби-психологиялық іріктеуден өту немесе дене даярлығын тексеру нәтижелерімен келіспейтін студент сол күні іріктеу комиссиясының төрағасына еркін үлгіде жазбаша өтінішпен арыз білдіреді.

Өтініш мәні бойынша хаттамамен ресімделген іріктеу комиссиясының шешімі өтініш түскен күннен бастап 1 күнтізбелік күн ішінде шығарылады.

93. Конкурс нәтижелері іріктеу комиссиясының жұмысы аяқталғаннан кейін келесі күні сағат 17.00-ге дейін әскери кафедраның ақпараттық стендіне орналастырылады.

Азаматтарды әскери

қызметке даярлау

қағидаларына 9-қосымша

Конкурстық іріктеуге қатысу үшін құжаттардың тізімі

* 1. Өтініш;
	2. Жеке куәлік (түпнұсқасы мен көшірмесі);
	3. Тіркеу куәлігі немесе әскери билет (түпнұсқасы мен көшірмесі);
	4. 3х4 өлшемді 2 фотосурет;
	5. Ата-анасының біреуінің немесе екеуінің де балаға қамқорлығының болмау фактісін растайтын құжаттардың (бар болған жағдайда) біреуінің не қамқорлықтың (қамқоршылықтың) белгіленуін растайтын құжаттардың түпнұсқасы мен көшірмесі;
	6. Ата-анасының әскери қызметші ретіндегі мәртебесін растайтын құжаттар (бар болған жағдайда);
	7. Сотталғанының және әкімшілік құқықбұзушылықтарының жоқ екендігі туралы анықтама;
	8. Спорттық разрядын, ағымдағы жылғы орындаушылардың республикалық не халықаралық конкурсындағы, соңғы үш жыл ішіндегі жалпы білім беретін пәндер бойынша халықаралық олимпиададағы, сондай-ақ жалпы білім беретін пәндер бойынша Президенттік не республикалық олимпиададағы жүлделі орнын растайтын құжат (бар болған жағдайда);
	9. Жеке істі ресімдеуге арналған көрінетін екі файл.

Азаматтарды әскери

қызметке даярлау

қағидаларына

10-қосымша

Нысан

 Әскери кафедра бастығына

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(жоғары оқу орнының атауы)

Студенттен \_\_\_\_\_\_\_\_\_\_\_\_\_\_\_\_\_\_\_\_\_\_\_

(жоғары оқу орнының атауы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(факультеттің, топтың атауы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(студенттін тегі, аты-жөнінің бас әріптері)

 «Белгіленген тәртіппен конкурстан өту үшін жіберілсін»

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (әскери кафедра бастығының қолы)

20\_\_\_жылғы «\_\_\_\_» \_\_\_\_\_\_\_\_\_\_\_\_\_\_\_

Өтініш

Сізден мені әскери кафедрада оқу үшін конкурстық іріктеуге қатысуға рұқсат беруіңізді сұраймын.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ шарт негізінде (грант және т.б.бойынша)

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_мамандығы бойынша оқимын.

 (шифр) (мамандықтың атауы)

Азаматтарды әскери қызметке даярлау қағидаларының талаптарымен таныстым, орындауға міндеттенемін.

20\_\_\_ж. «\_\_\_\_»\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (толтырылған күні) (студенттің қолы)

Азаматтарды әскери

қызметке даярлау

қағидаларына

12-қосымша

Ата-анасының біреуінің немесе екеуінің де балаға қамқорлығының

болмау фактісін растайтын құжаттар:

1. Қайтыс болғаны туралы куәлік;

2. Ата-анасының ата-ана құқықтарынан айыру туралы, оларды ата-ана құқықтарынан шектеу, ата-анасының хабарсыз кеткенін тану, қабілетсіз (шектеулі қабілетсіз), олардың қайтыс болғаны туралы сот шешімі;

3. Ата-анасын іздестіруді, баланы (балаларды) ата-анасынан алуды, ата-анасының денсаулық сақтау ұйымдарында ұзақ мерзімде емделуде болуынрастайтын құжаттар, баланы тастап кету туралы актісі.

а

Студент – жігіттер үшін денетәрбиесібойынша нормативтер

|  |  |  |
| --- | --- | --- |
| Р/с№ | Бақылау жаттығулары | Бағалау |
| «5» | «4» | «3» |
| 1. | 100 м (с) жүгіру | 14,2 | 14,5 | 15,0 |
| 2. | 3000 м (мин) жүгіру | 13,00 | 15,00 | 16,00 |
| 3. | Биік белағашқа тартылу (саны) | 12 | 10 | 8 |

Студент – қыздар үшін денетәрбиесі бойынша нормативтер

|  |  |  |
| --- | --- | --- |
| Р/с№ | Бақылау жаттығулары | Бағалау |
| «5» | «4» | «3» |
| 1. | 100 м (с) жүгіру | 16,0 | 16,5 | 17,0 |
| 2. | 2000 м (мин) жүгіру | 10,00 | 11,3 | 12,2 |
| 3. | Шалқасынан жатқан күйде қолын желкесіне қоюмен денені көтеру (саны) | 25 | 20 | 15 |

Азаматтарды әскери

қызметке даярлау

қағидаларына

16-қосымша

Нысан

«Өтелетін негізінде әскери дайындыққа тартылсын»

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (әскерикафедра бастығының қолы)

 «\_\_\_\_» \_\_\_\_\_\_\_\_\_\_\_\_\_\_ 20\_\_\_ж.

 Әскери кафедра бастығына\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_студенттен

 (ЖОО атауы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(факультеттің,топтың атауы)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(студенттіңтегі, аты-жөнінің бас әріптері)

Өтініш

Мені өтелетін негізде әскери кафедрада оқу үшін алуыңызды сұраймын.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_келісімшарт бойынша(грант немесе т.б.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_мамандығы бойынша оқимын.

(шифр) (мамандығының атауы)

Азаматтарды әскери қызметке даярлау қағидаларымен таныстым, орындауға міндеттенемін.

20\_\_\_ж. «\_\_\_\_»\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (толтырылған күні) (студенттің қолы)

ына

14а